પરંતુ હવે સમય બદલાયો છે. ઈલેક્ટ્રોનિક અને ઓનલાઈન મીડિયા ઉપરાંત સોશિયલ મીડિયા દરેકના ખિસ્સા સુધી પહોંચી ગયું છે. આ ત્રણેય મીડિયાઓ પર કોઇપણ પ્રકારનો પ્રતિબંધ નથી અને તેથી મતદાન ચાલુ હોય ત્યારે પણ રાજકીય પક્ષો પ્રચારનો મારો આ ત્રણ માધ્યમો દ્વારા સતત ચાલુ રાખતા હોય છે. અહીં ચૂંટણી પંચની એ આદર્શ આચારસંહિતાના લીરેલીરા ઉડી જાય છે અને આથી જ વર્તમાન સમયમાં પ્રચાર અને મતદાન વચ્ચેના સમયનો કોઈજ મતલબ રહ્યો નથી.